UMS เผยงบฯไตรมาส 1/58 ขาดทุนลดลงจากช่วงเดียวกันของปีก่อน
UMS เผยงบฯไตรมาส 1/58 ขาดทุนลดลงจากช่วงเดียวกันของปีก่อน
12 พ.ค. 2558

บริษัท ยูนิค ไมนิ่ง เซอร์วิสเซส จำกัด (มหาชน) หรือ UMS รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีผลขาดทุนสุทธิ 10.69 ล้านบาท หรือขาดทุนสุทธิ 0.07 บาทต่อหุ้น ขาดทุนลดลง 73% จากช่วงเดียวกันของปีก่อนที่มีผลขาดทุนสุทธิ 39.62 ล้านบาท หรือขาดทุนสุทธิ 0.26 บาทต่อหุ้น
ทั้งนี้ ผลการดำเนินงานที่ขาดทุน เนื่องจากรายได้ของบริษัทลดลง เนื่องจากปริมาณการขายที่ลดลง ทั้งนี้บริษัทได้ปรับกลยุทธ์การขายใหม่ โดยมุ่งเน้นขายถ่านคัดขนาดที่กำไรขั้นต้นสูงและลดการขายถ่านขนาด 0-5 มม. อย่างไรก็ตามกำไรขั้นต้นยังไม่เพียงพอสำหรับค่าใช้จ่ายคงที่ที่บริษัทมีอยู่ เช่น ดอกเบี้ยจ่าย ค่าใช้จ่ายในการบริหาร จึงทำบริษัทยังมีผลขาดทุนสุทธิ